‘ધ કપિલ શર્મા’ના શોમાં હાજરી આપવા બદલ મિકા સિંહને તેના શો ‘કૉમેડી નાઇટ્સ લાઇવ’માંથી કાઢી મૂકવામાં આવ્યો છે એવી વાતો ચાલી રહી છે. બીજી તરફ એવી પણ વાતો ચાલી રહી છે કે મિકાએ ચૅનલને તેના બાકીના પૈસા ચૂકતે કરી દેવા માટે નોટિસ મોકલી છે. આ વિશે સૂત્રે કહ્યું હતું કે ‘મિકાએ ૨૬ એપિસોડ માટે કૉન્ટ્રૅક્ટ સાઇન કર્યો છે જે માટે તેણે ૧૫ શોનું શૂટિંગ પૂરું કર્યું છે. ચૅનલે એવું નક્કી કર્યું છે કે મિકાએ નિયમનો ભંગ કર્યો હોવાથી તેના બાકીના પૈસા અટકાવી દીધા છે. એથી મિકાએ એવી નોટિસ મોકલી છે કે તેના બાકીના પૈસા ચૂકતે કરી દેવામાં આવે. જો ચૅનલ આ પૈસા આપવામાં નિષ્ફળ રહી તો તે લીગલ ઍક્શન લેશે.’